CELEX: 62016CN0321
Language: el
Date: 2016-06-06 00:00:00
Title: Υπόθεση C-321/16: Αίτηση προδικαστικής αποφάσεως την οποία υπέβαλε το Dublin Circuit & District Civil Courts Office (Ιρλανδία) στις 6 Ιουνίου 2016 — Maria Isabel Harmon κατά Owen Pardue

1.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/22
            
         Αίτηση προδικαστικής αποφάσεως την οποία υπέβαλε το Dublin Circuit & District Civil Courts Office (Ιρλανδία) στις 6 Ιουνίου 2016 — Maria Isabel Harmon κατά Owen Pardue
   (Υπόθεση C-321/16)
   (2016/C 279/29)
   Γλώσσα διαδικασίας: η αγγλική
   
      Αιτούν δικαστήριο
   
   Dublin Circuit & District Civil Courts Office
   
      Διάδικοι στην υπόθεση της κύριας δίκης
   
   
      Αιτούσα: Maria Isabel Harmon
   
      Καθού η αίτηση: Owen Pardue
   
      Προδικαστικά ερωτήματα
   
   
               1)
            
            
               Λαμβανομένων υπόψη των όσων εκτίθενται στην απόφαση περί παραπομπής, προσέβαλε ο Director of Public Prosecutions [προϊστάμενος της εισαγγελίας, Ιρλανδία, στο εξής: DPP] θεμελιώδη δικαιώματα του Ο. Pardue, ιδίως τα δικαιώματα που κατοχυρώνονται στα άρθρα 6, 20, 41, 47 και 48 του Χάρτη των Θεμελιωδών Δικαιωμάτων της Ευρωπαϊκής Ένωσης και αναπτύσσονται στο προοίμιό του;
            
         
               2)
            
            
               Λαμβανομένων υπόψη των όσων εκτίθενται στην απόφαση περί παραπομπής, έχει ο DPP δικαίωμα να αρνηθεί τη συμμόρφωση προς νόμιμη διαταγή δικαστηρίου και συνάδει με το Χάρτη η μη συμμόρφωση προς τη διαταγή αυτή και/ή η μη δικαιολόγηση ή μη αιτιολόγηση του γεγονότος της μη συμμορφώσεως προς αυτή;
            
         
               3)
            
            
               Λαμβανομένων υπόψη των όσων εκτίθενται στην απόφαση περί παραπομπής καθώς και του γεγονότος ότι, κατά το ισχύον δίκαιο της Ιρλανδίας, μια απόφαση του DPP υπόκειται σε ένδικη προσφυγή μόνον εφόσον αποδεικνύεται ότι αυτός ενήργησε κακόπιστα ή για παράνομους λόγους ή πολιτικά κίνητρα, είναι το γεγονός αυτό σύμφωνο ή συμβατό με τον Χάρτη υπό το πρίσμα των πραγματικών περιστατικών της συγκεκριμένης υποθέσεως;